
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 436 


10 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική οριοθέτηση περιοχής και πιστωτικές 
διευκολύνσεις για την αποκατάσταση των ζημιών 
από το σεισμό της 16ης Σεπτεμβρίου 2001 στο Δή¬ 


μο Ιθώμης του Νομού Μεσσηνίας. 1 

Προθεσμίες για ολοκλήρωση διαδικασιών δανειοδό¬ 
τησης προκειμένου για δάνεια επισκευής, ανακα- 
τασκευής ή αυτοστέγασης. 2 


ΑΠΟΦΑΣΕΙ Σ 

Αριθ. 606/Α32 (1) 

Συμπληρωματική οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 16ης Σεπτεμβρίου 2001 στο Δήμο Ιθώμης 
του Νομού Μεσσηνίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 


νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

8. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα τα έργα 
2000ΣΕ06900022, 2000ΣΕ06900023, 2000ΣΕ06900024 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον κρατικό προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής είναι της τάξης των 880.500 € . 

10. Την οικ 9856/Α32/12.10.2001 κοινή υπουργική από¬ 
φαση «Οριοθέτηση σεισμόπληκτης περιοχής και πιστωτι¬ 
κές διευκολύνσεις για την αποκατάσταση των ζημιών από 
το σεισμό της 16ης Σεπτεμβρίου 2001 σε περιοχές του 
Νομού Μεσσηνίας». 

11. Την κοινή απόφαση 1100383/1330/Α0006/31.10.2001 
(ΦΕΚ 1485/Β/31.10.2001) του Πρωθυπουργού και του 
Υπουργού Οικονομικών, για τον καθορισμό αρμοδιοτή¬ 
των στους Υφυπουργούς Οικονομικών, Απόστολου Φω- 
τιάδη και Γεώργιου Φλωρίδη. 

12. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 

ΠΕ.ΧΩ.Δ.Ε., για μεταβίβαση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

13. Τα με αρ. πρωτ. 1337/26.11.2001, 1062/26.9.2001, 
έγγραφα της Νομαρχιακής Αυτοδιοίκησης Μεσσηνίας. 

14. Τα με αρ. πρωτ. 3439/30.10.2001, 3030/1.10.2001 
και 178/23.1.2002 έγγραφα του Δήμου Ιθώμης. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Ιθώμης 
του Νομού Μεσσηνίας που επλήγησαν από το σεισμό της 
16ης Σεπτεμβρίου 2001, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79,1048/80, 1133/81 και 1190/81 καθώς και των σχε¬ 
τικών κανονιστικών πράξεων όπως ισχύουν σήμερα για 
την αποκατάσταση των ζημιών των κτιρίων γενικά, τις 
οποίες προκάλεσε ο σεισμός της 16ης Σεπτεμβρίου 2001 
στα διοικητικά όρια του Δήμου Ιθώμης του Νομού Μεσ¬ 
σηνίας και συγκεκριμένα των Δημοτικών Διαμερισμάτων 
Αριστομηδείου, Αρσινόης, Βαλύρας, Ζερμπισίων, Κεφα- 
λινού, Λαμπαίνης, Μαυρομματίου, Ρευματιάς. 

2. Το έργο της αποκατάστασης των ζημιών ανατίθεται 
στον ήδη λειτουργούντα Τ.Α.Σ. Μεσσηνίας. 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
το σεισμό της 16ης Σεπτεμβρίου 2001. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσε ο σεισμός της 16ης Σε¬ 
πτεμβρίου 2001 σε περιοχές του Δήμου Ιθώμης του Νο¬ 
μού Μεσσηνίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τον σεισμό δεν επιδέχονται, σύμφωνα με την 
κρίση του Τ.Α.Σ. Μεσσηνίας, ουσιαστική αποκατάσταση, 
δηλαδή, επισκευή που εξασφαλίζει την αναγκαία αντισει¬ 
σμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τον σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από το σεισμό της 16ης Σεπτεμβρίου 
2001 . 


II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από τον 
αρμόδια Τομέα Αποκατάστασης Σεισμοπλήκτων (Τ.Α.Σ.) 
Νομού Μεσσηνίας στον οποίο οι ενδιαφερόμενοι θα πρέ¬ 
πει να υποβάλουν αίτηση με τα σχετικά δικαιολογητικά, 
μέσα στις προθεσμίες που καθορίζονται στην παρούσα 
απόφαση. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) Νομού Μεσσηνίας θα χορηγεί στους δικαιούχους 
βεβαίωση με την οποία θα προσδιορίζεται το ύψος της 
απαιτούμενης δαπάνης επισκευής ή το ποσό που δικαι¬ 
ούται ο ενδιαφερόμενος για ανακατασκευή ή αυτοστέγα¬ 
ση. Στη βεβαίωση θα αναφέρεται το ποσό της δωρεάν 
κρατικής αρωγής καθώς και του στεγαστικού δανείου, 
σύμφωνα με τους όρους που καθορίζονται κατωτέρω για 
τα κτίρια που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τον 
σεισμό ή κατεδαφίστηκαν αμέσως μετά από αυτόν με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδειαπου εκδόθηκε μετά τον σεισμό στις 16 Σεπτεμβρίου 
2001, εγκρίνουμε τη δανειοδότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τον σεισμό ή βεβαίωση 
ότι το κτίσμα κατέρρευσε από τον σεισμό στις 16 Σεπτεμ¬ 
βρίου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορίατου Τ.Α.Σ. Μεσσηνίας που αναφέρεται στην παρ. 2 
του κεφ. Α με τους ακόλουθους βασικούς όρους: 

α) Για κτίσματα που έχουν χρήση κατοικίας 381,51 € 
ανάτ.μ. και με ανώτατο όριο δανειοδοτούμενης επιφάνει¬ 
ας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 234,78 € 
ανά τ.μ. και για δανειοδοτούμενη επιφάνεια μέχρι 120 
τ. μ., ήτοι μέχριτου ποσού των 28.173,15 € για τα πρώτα 
150 τ.μ. 

Στην περίπτωση που ο επαγγελματικός χώρος έχει επι- 

φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 146,73 € ανάτ.μ. και για δανειοδοτούμενη επιφά¬ 
νεια 120 τ.μ., ήτοι μέχρι του ποσού των 17.608,22 € για 
κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 
ής είτε ως μη ασφαλώς επισκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 

(έθ¬ 
η) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί- 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 132,06 € κατεδαφιζόμενης επιφάνειας και μέχρι εμ¬ 
βαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205,43 € ανάτ.μ. κα- 
τεδαφιζόμενης επιφάνειας και μέχρι συνολικού εμβαδού 
120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352,16 € ανάτ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Για την ανακατασκευή κωδωνοστασίων και μόνο, το 


ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών 44,02 € ανά κυβικό μέτρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα- 
σηςπου αντιστοιχεί στην ιδιοκτησία του και επί πλέον στε- 
γαστική συνδρομή ανάλογη με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τον σεισμό περισσότερες της μίας ιδιοκτησίες, στε- 
γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. Γιατις πέραν 
της μίας ιδιοκτησίες το σύνολο της στεγαστικής συνδρο¬ 
μής χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδό τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 88,04 € ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής συνδρομής ανέρχεται μέχρι του 
ποσού των 117,39 € ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
190,75 € ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσατης πλημμύρας απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο- 
σούτων469,55 € ανάτ.μ. χωρίς περιορισμό ως προς το 

συνολικό εμβαδόν της ιδιοκτησίας. Απαραίτητη προϋπό¬ 
θεση το κτίριο να χρησιμοποιείται και οι ζημιές να προέρ¬ 
χονται από τον σεισμό και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.347,76 € για 
κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205,43 € 
ανά τ.μ. επί του συνόλου της επιφάνειας του κτιρίου. Για 
ύψος δανειοδότησης που δεν υπερβαίνει το ως άνω ποσό 
η σχετική έγκριση θα εκδίδεται από τον Τ.Α.Σ. Μεσσηνίας 
Για ύψος δανείου που υπερβαίνει το ως άνω ποσό η υπό¬ 
θεση θα παραπέμπεται στο Τμήμα Αποκατάστασης Ζη¬ 
μιών της Υ.Α.Σ. για την έκδοση της συμπληρωματικής 
έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίαςτου, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τον σεισμό, περισσότερες της μίας ιδιοκτησίες, στε- 
γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 


δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουν το 80% του χορηγηθέντος ποσού. 

Εφόσον το εγκεκριμένο ποσό είναι μέχρι 2.934,70 € 
χορηγείται εφάπαξ. 

Στις περιπτώσεις που δεν έχει χορηγηθεί αποδεδειγμέ¬ 
να η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του Τ.Α.Σ. 
Μεσσηνίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο- 
γαριασμότου αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως καιτου είδουςτης ιδιοκτησίας, που έχουνεπ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε- 

ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τον σεισμό στις 16 Σεπτεμβρίου 2001 σε 
περιοχές του Δήμου Ιθώμηςτου Νομού Μεσσηνίας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 2.934,70 € δεν απαιτείται εγγραφή 
υποθήκης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τον σεισμό στις 16 Σεπτεμβρίου 2001 σε περιοχές 
του Δήμου Ιθώμης του Νομού Μεσσηνίας και στις περι¬ 
πτώσεις που υπάρχει αδυναμία προσφοράς ακινήτου για 
εγγραφή υποθήκης, προς εξασφάλιση του δανείου, πι¬ 
στοποιούμενη από σχετική βεβαίωση της αρμόδιας Μη¬ 
τρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 440.250 € για τα επόμε¬ 
να τέσσερα οικονομικά έτη και θα βαρύνει τα έργα 
2000ΣΕ06900022, 2000ΣΕ06900023, 2000ΣΕ06900024 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 


Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 

Το ύψος της δαπάνης αυτής είναι 880.500 € . 

Αθήνα, 1 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠ. ΠΕΡΙΒΑΛΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

I. ΤΣΑΚΛΙΔΗΣ 
-♦- 

Αριθ. 127/Α321 (2) 

Προθεσμίες για ολοκλήρωση διαδικασιών δανειοδότη¬ 
σης προκειμένου για δάνεια επισκευής, ανακατασκευ- 
ής ή αυτοστέγασης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κλπ.» όπως τροποποιήθηκε και συ¬ 
μπληρώθηκε με τους Νόμους 867/79, 1048/80, 1133/81 
και 1190/81. 

2. Τις διατάξεις της παρ. 2 του Ν. 1283/82 (ΦΕΚ 
114/Α/17.9.82) για τις προθεσμίες υποβολής αιτήσεων 
δανειοδότησης των σεισμοπλήκτων κλπ. σύμφωνα με τις 
οποίες εξουσιοδοτείται ο Υπουργός Δ. Ε. να ορίζει προθε¬ 
σμία για την υποβολή ή συμπλήρωση δικαιολογητικών, 
των εμπρόθεσμων αιτήσεων, για τη χορήγηση στεγαστι- 
κής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνου ντο 
δικαίωμα δανειοδότησης. 

3. Την οικ/1626/ΤΣΕΠ 32.1/26.4.89 απόφαση του 
Υπουργού ΠΕ.ΧΩ.ΔΕ. για την προθεσμία υποβολής εν¬ 
στάσεων κατά πράξεων του Τομέα Αποκατάστασης Σει¬ 
σμοπλήκτων και αιτήσεων για επανεξέταση κτιρίων. 

4. Την οικ/1584/ΑΖ/4.7.91 απόφαση του Αναπλ. Υπουργού 
ΠΕ.ΧΩ.ΔΕ. για τις προϋποθέσεις που αφορούν στη χορή¬ 
γηση σεισμοδανείων και δυνατότητα μεταφοράς τούτων 
για ανακατασκευή κατοικίας ή αυτοστέγαση σε άλλη θέση 
και συγκεκριμένα στην παρ. 5 του αποφασιστικού στην 
οποία καθορίζεται ο χρόνος κατεδάφισης των κτισμάτων. 

5. Τις πράξεις Υπουργικού Συμβουλίου και τις κοινές 
υπουργικές αποφάσεις με τις οποίες εντάχθηκαν οι πε¬ 
ριοχές στα προγράμματα αποκατάστασης σεισμοπλή¬ 
κτων, πυροπλήκτων, πλημμυροπαθών καιπληγέντωναπό 
κατολισθήσεις της Γ.Γ.Δ.Ε.του Υ.ΠΕ.ΧΩ.ΔΕ.. 

6. Την 3948/ΤΠ 32.1/13.10.97 απόφαση Υφυπουργού 
ΠΕ.ΧΩ.ΔΕ. για την παράταση ισχύος αδειών επισκευής 
κτιρίων βλαβέντων από τους σεισμούς. 

7. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

8. Τη Δ16α/04/773/29.11.90 κοινή απόφαση Υπουργού 
Προεδρίας Κυβερνήσεως και Αναπλ. Υπουργού ΠΕ.ΧΩ.ΔΕ., 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

9. Την κοινή απόφαση Υ6/31.10.01 (ΦΕΚ 1484/Β/31.10.01) 
του Πρωθυπουργού και του Υπουργού ΠΕ.ΧΩ.ΔΕ. για 
ανάθεση αρμοδιοτήτων στους Υφυπουργούς ΠΕ.ΧΩ.ΔΕ. 
Ιωάννη Τσακλίδη και Ροδούλα Ζήση. 

10. Την οικ/1325/ΤΠ 32.1/5.4.99 απόφαση του Υφυ¬ 
πουργού ΠΕ.ΧΩ.ΔΕ. σχετικά με τις προθεσμίες για ολο¬ 
κλήρωση διαδικασιών δανειοδότησης προκειμένου για 
δάνεια επισκευής, ανακατασκευής ή αυτοστέγασης. 

11. Την οικ/1234/ΤΠ 32.1/26.3.2001 απόφαση για την 
προθεσμία υποβολής ή συμπλήρωσης δικαιολογητικών 
εμπρόθεσμων αιτήσεων για τη χορήγηση δανείων επι¬ 
σκευής ή ανακατασκευής. 

12. Την Υ.Α.Σ./οικ/5762/ΤΠ 32.1/12.6.2001 απόφαση 
Υφυπουργού ΠΕ.ΧΩ.ΔΕ. για προθεσμίες ολοκλήρωσης 
διαδικασιών δανειοδότησης προκειμένου για δάνεια επι¬ 
σκευής, ανακατασκευής ή αυτοστέγασης. 

13. Την Υ.Α.Σ./οικ/4925/ΤΠ31.2/12.10.99 απόφαση Υφυ¬ 
πουργού ΠΕ.ΧΩ.ΔΕ. για χορήγηση δόσεων δανείων ανα¬ 
κατασκευής, αυτοστέγασης και επισκευής. 

14. Προκειμένου να μην χαθεί το δικαίωμα δανειοδότη¬ 
σης για τους πληγέντες από θεομηνίες, αποφασίζουμε: 

Για τους πληγέντες από σεισμούς, πλημμύρες, πυρκα¬ 
γιές και κατολισθήσεις των περιοχών: 
α) Του Νομού Ηλείας που επλήγη από το σεισμό στις 

26.3.1993, τους σεισμούς στις 13/10 και 18/11 του 1997, 
τις πυρκαγιές του 1998 και τις πλημμύρες και κατολισθή¬ 
σεις του 1999. 

β) Των Νομών Πρέβεζας και Θεσπρωτίας που επλήγη- 
σαν από το σεισμό στις 14.6.1993 και του Νομού Πρέβε¬ 
ζας που επλήγη από το σεισμό στις 26.5.2000. 
γ) Του Νομού Αχάΐας που επλήγη από το σεισμό στις 

14.7.1993, το σεισμό στις 15.6.1995, των περιοχών του 
Νομού που εντάχθηκαν με την 75/96 ΠΥΣ, της κοινότητας 
Δουμενών του Νομού που επλήγη από το σεισμό στις 
15.6.1995 και των περιοχών του Νομού που επλήγησαν 
από τις πυρκαγιές στις 12 και 13.7.2000. 

δ) Της επαρχίας Ικαρίας του Νομού Σάμου που επλήγη 
από την πυρκαγιά στις 30 και 31.7.1993 και από την πυρ¬ 
καγιά στις 3.5.1998. 

ε) Του Νομού Σάμου που επλήγη από πλημμύρες και κα¬ 
τολισθήσεις το 1998 και τις πυρκαγιές στις 6 και 
13.7.2000. 

στ) Του Νομού Λευκάδας που επλήγησαν από το σεισμό 
στις 25.2.1994, της Κοινότητας Εξάνθειας του Νομού 
Λευκάδας που επλήγη από τους σεισμούς στις 
29.11.1994 και 1.12.1994 και της περιοχής του Νομού που 
επλήγη από το σεισμό στις 26.5.00. 

ζ) Του Νομού Φλώρινας που επλήγησαν από το σεισμό 
στην 1.9.1994 καθώς και των περιοχών του ίδιου Νομού 
που επλήγησαν από το σεισμό στις 13.5.1995. 

η) Των Νομών Κοζάνης και Γρεβενών που επλήγησαν 
από το σεισμό στις 13.5.1995. 

θ) Του Νομού Φωκίδας που επλήγη από το σεισμό στις 
15.6.1995 και των περιοχών του Νομού που εντάχθηκαν 
με την αρ. 75/96 ΠΥΣ. 

ι) Των Νομών Τρικάλων, Καστοριάς, Ημαθίας και Λάρι¬ 
σας που επλήγησαν από το σεισμό στις 13.5.1995. 

ια) Του Νομού Βοιωτίας που επλήγη από τις πυρκαγιές 
του 1998, του τμήματος του Νομού που επλήγη από το 
σεισμό στις 15.6.1995 και τις περιοχές που επλήγησαν 
από την πυρκαγιά στις 9.7.2000. 

ιβ) Των οικισμών Παντάνασσας και Ατσιπάδωντου Νο¬ 
μού Ρεθύμνου που επλήγησαν από κατολισθήσεις. 

ιγ) Των μεταφερομένων Κοινοτήτων Κρυόβρυσης, Λάκ¬ 
κος, Αγ. Μαρίνας και Αμπελιών του Νομού Θεσπρωτίας 
που επλήγησαν από τους σεισμούς του 1979 και καθυστέ¬ 
ρησε η μεταφορά τους σε ασφαλή θέση, μέχρι 30.6.1996. 


ιδ) Της επαρχίας Κόνιτσας του Νομού Ιωαννίνων που 
επλήγη από το σεισμό στις 26.7.1996, καθώς και περιο¬ 
χών του Νομού που επλήγησαν από κατολισθήσεις το 
1996 και περιοχών του ιδίου Νομού που επλήγησαν από 
πυρκαγιές στις 25.8.2000. 

ιε) Του Δήμου Μανδρακίου της νήσου Νισύρου του Νο¬ 
μού Δωδεκανήσου που επλήγη από σεισμό στις 
27.8.1997, της νήσου Ρόδου του Νομού Δωδεκανήσου 
που επλήγη από πλημμύρες το 1998 καθώς και της νήσου 
Καρπάθου που επλήγη από πλημμύρες τον Οκτώβριο 
1994. 

ιστ) Του Νομού Μεσσηνίας που επλήγη από το σεισμό 
στις 13.10.1997 και 18.11.1997, την πυρκαγιά του 1998 
καθώς από τις πυρκαγιές και στις 6 και 7.7.2000. 

ιζ) Του Νομού Ζακύνθου που επλήγη από το σεισμό στις 
18.11.1997 και της περιοχής που επλήγη από τις πυρκα¬ 
γιές στις 23.8.2000. 

ιη) Του Νομού Αττικής που επλήγη από τις πυρκαγιές 
του 1998. 

ιθ) Των Δήμων Άνω Λιοσίων και Ζεφυρίου του Νομού Ατ¬ 
τικής που επλήγησαν από τις πλημμύρες του 1998. 

κ) Του Νομού Καρδίτσας που επλήγησαν από τις πλημ¬ 
μύρες στις 26.10.1994. 

κα) Του Νομού Λάρισας στις οποίες εμφανίστηκε ρήγ¬ 
μα και οριοθετήθηκαν στις 12.11.99 (Κ.Υ.Α. 

262/ΤΠ32/12.11.99). 

κβ) Του Νομού Εύβοιας που επλήγησαν από πυρκαγιές 
και κατολισθήσεις το 1998 και από σεισμό στην περιοχή 
της Ιστιαίας στις 8.2.1999. 

κγ) Του Νομού Φθιώτιδας που επλήγησαν από κατολι¬ 
σθήσεις προτού 1983 αλλά εντάχθηκαν σε πρόγραμμα με 
την αρ. 262/99 ΠΥΣ, των περιοχών του Νομού που επλή¬ 
γησαν από πλημμύρες στις 23.11.1998, των περιοχώντου 
Νομού που επλήγησαν από κατολισθήσεις το 1999 και 
των περιοχώντου Νομού που επλήγησαν από πυρκαγιές 
στις 9.7.2000. 

κδ) Του Νομού Αιτωλοακαρνανίας που επλήγη από 
πλημμύρες και κατολισθήσεις το 1997. 

κε) Του Νομού Ευρυτανίας που επλήγη από κατολισθή¬ 
σεις το 1997. 

κστ) Του Νομού Άρτας που επλήγη από πλημμύρες και 
κατολισθήσεις το 1996 και 1997. 

κζ) Του Νομού Αργολίδας που επλήγησαν από πλημμύ¬ 
ρες στις 24.11.1997, των περιοχών των Ν. Αρκαδίας και 
Αργολίδας που επλήγησαν από τις πλημμύρες στις 
23.11.98 καθώς και των περιοχών του Ν. Αργολίδας που 
επλήγησαν από τις πλημμύρες στις 8.11.99. 

κη) Της Δυτικής Αττικής που επλήγησαν από πλημμύ¬ 
ρες το 1999. 

κθ) Του Νομού Κορινθίας που επλήγη από πλημμύρες 
στις 12.1.1997 και από πυρκαγιές στις 12 και 16.7.2000. 

λ) Του Νομού Ξάνθης που επλήγη από πλημμύρες στις 
29 και 30.11.1996 και 1.12.1996. 

λα) Του Νομού Λακωνίας που επλήγη από πλημμύρες 
στις 8.11.1999. 

λβ) Του Νομού Πιερίας που επλήγη από πλημμύρες το 
1999. 

λγ) Του Νομού Μαγνησίας που επλήγη από πλημμύρες 
στις 2 και 3.11.1999. 

λδ) Του Νομού Ρεθύμνης που επλήγη από τις πλημμύ¬ 
ρες στις 5 και 6.12.2000. 

λε) Του Ν. Χανίων που επλήγησαν από τις πλημμύρες 
στις 14 και 15.1.2000, των περιοχώντου Νομού που επλή- 

γησαν από τις πλημμύρες στις 20 και 21.4.2000, των πε¬ 
ριοχών του Νομού που επλήγησαν από τις πλημμύρες 
στις 5 και 6.12.2000 καθώς και των περιοχών που επλήγη¬ 
σαν από τις πλημμύρες στις 15και 16.1.2001. 

λστ) Του Δήμου Ζερβοχωρίων του Νομού Χαλκιδικής 
που επλήγη από πυρκαγιά στις 18.3.2000. 

λζ) Του Νομού Κέρκυρας που επλήγησαν από τις πυρ¬ 
καγιές στις 26 και 27.8.2000 καθώς και των περιοχών του 
Νομού που επλήγησαν από τις πλημμύρες στις 31 Οκτω¬ 
βρίου και 1.11.2000. 

Ισχύουν τα ακόλουθα: 

1. α) Οι ενδιαφερόμενοι υποχρεούνται να καταθέσουν 
μελέτη επισκευής εντός ενός έτους από την ημερομηνία 
έκδοσης του σχετικού πορίσματος. 

β) Στις περιπτώσεις που για τα πορίσματα τα οποία 
έχουν ήδη εκδοθεί, έχει λήξει η προθεσμία υποβολής φα¬ 
κέλου μελέτης επισκευής, παρέχεται προθεσμία υποβο¬ 
λής μελέτης επισκευής μέχρι 31.12.2002. 

2. α) Εντός έξι (6) μηνών από την ημερομηνία έκδοσης 
του σχετικού πορίσματος υποχρεούνται να καταθέτουν 
τα απαιτούμενα δικαιολογητικά, καθώς και αποδείξεις 
κοινωφελών οργανισμών, στον αρμόδιο Τ.Α.Σ. ή Γ.Α.Σ. για 
τη χορήγηση «Βεβαίωσης Καθορισμού Δανείου Ανακατα- 
σκευής» ή «Βεβαίωσης Καθορισμού Δανείου Αυτοστέγα¬ 
σης». 

β) Στις περιπτώσεις που έχουν εκδοθεί πρωτόκολλα επι- 
κινδύνως ετοιμόρροπων κτισμάτων ή εκθέσεις αυτοψίας 
κτισμάτων δομημένων από ευτελή υλικά ή εκθέσεις ασύμ¬ 
φορων και οι δικαιούχοι δεν έχουν καταθέσει εντός των 
προθεσμιών τα απαιτούμενα δικαιολογητικά για τη χορή¬ 
γηση στεγαστικής συνδρομής θα πρέπει να τα υποβάλ¬ 
λουν μέχρι 30.06.2002 στον αρμόδιο Τ.Α.Σ. ή Γ.Α.Σ. 

3. Εγκρίνουμε όπως: 

α) Στις περιπτώσεις που έχουν εκδοθεί «Βεβαιώσεις Κα¬ 
θορισμού Δανείου Ανακατασκευής» μέχρι 31.12.2001 και 
οι ενδιαφερόμενοι δεν έχουν καταθέσει μελέτη στην Πο¬ 
λεοδομία για την έκδοση οικοδομικής άδειας πρέπει μέ¬ 
χρι 31.12.2002 να καταθέσουν το σχετικό φάκελο με τα 
απαιτούμενα δικαιολογητικά στην αρμόδια Πολεοδομία.. 

β) Στις περιπτώσεις που έχουν εκδοθεί «Βεβαιώσεις Κα¬ 
θορισμού Δανείου Ανακατασκευής», μετά την 1.1.2002 ή 
πρόκειται να εκδοθούν ο ενδιαφερόμενος ιδιοκτήτης 
προκειμένου να μη χάσει το δικαίωμα δανειοδότησης, 
πρέπει να καταθέσει στο αρμόδιο Πολεοδομικό Γραφείο 
το φάκελο μελέτης για έκδοση οικοδομικής άδειας εντός 
δώδεκα (12) μηνών από την έκδοση της σχετικής «Βεβαί¬ 
ωσης Καθορισμού Δανείου Ανακατασκευής». 

γ) Στις περιπτώσεις που έχουν εκδοθεί «Βεβαιώσεις Κα¬ 
θορισμού Δανείου Αυτοστέγασης» μέχρι 31.12.2001 και 
οι ενδιαφερόμενοι δεν έχουν καταθέσει τα απαιτούμενα 
δικαιολογητικά (π.χ. συμβόλαια αγοράς κλπ.) για την έκ¬ 
δοση έγκρισης δανείου αυτοστέγασης πρέπει μέχρι 
30.06.03 να καταθέσουν πλήρη φάκελο. 

δ) Στις περιπτώσεις που έχουν εκδοθεί «Βεβαιώσεις Κα¬ 
θορισμού Δανείου Αυτοστέγασης», μετά την 1.1.2002 ή 
πρόκειται να εκδοθούν, ο ενδιαφερόμενος ιδιοκτήτης 
προκειμένου να μη χάσει το δικαίωμα δανειοδότησης, 
πρέπει να καταθέσει στον αρμόδιο Τομέα ή Γ ραφείο Απο¬ 
κατάστασης Σεισμοπλήκτων τα απαιτούμενα δικαιολογη- 
τικά για τη χορήγηση «Έγκρισης Δανείου Αυτοστέγασης» 
(π.χ. συμβόλαια αγοράς κλπ.) εντός δεκαοκτώ (18) μηνών 
από την έκδοση της σχετικής «Βεβαίωσης Καθορισμού 
Δανείου Αυτοστέγασης». 


4. Σε περίπτωση καθυστέρησης υποβολής δικαιολογη- 
τικών για έκδοση «Έγκρισης Δανείου Ανακατασκευής ή 
Αυτοστέγασης», οφειλόμενη σε λόγους ανεξάρτητους 
της θέλησης του ενδιαφερομένου (π.χ. διαφορές με δι¬ 
καστική αρχή, Δημόσιο ή Δήμο, έκδοση απόφασης για με- 
ταφερόμενους οικισμούς κλπ.), ως ημερομηνία υποβο¬ 
λής για την προσμέτρηση του σχετικού χρόνου θεωρείται 
η ημερομηνία άρσης της καθυστέρησης η οποία θα βε¬ 
βαιώνεται με την προσκόμιση του σχετικού εγγράφου. 

5. Η ισχύς των αδειών επισκευής καθορίζονται σε τέσ¬ 
σερα (4) χρόνια από την έκδοσή τους. Μετά το πέρας των 
τεσσάρων (4) ετών, δεν είναι δυνατή η περαιτέρω παρά¬ 
τασή της και η Υπηρεσία υποχρεούται να περιορίσει το 
δάνειο στο εκταμιευθέν ποσό εφόσον αυτό έχει χρησιμο¬ 
ποιηθεί και να ανακαλέσει το αναλογούν, στο υπόλοιπο 
ποσό, ποσοστό της δωρεάν κρατικής αρωγής. Στη συνέ¬ 
χεια ο φάκελος τίθεται στο αρχείο. Απαραίτητη προϋπό¬ 
θεση για την άτοκη επιστροφή του ήδη χορηγηθέντος δα¬ 
νείου είναι να έχουν ολοκληρωθεί οι εργασίες επισκευής 
έστω και δι’ ιδίων πόρων. Σε διαφορετική περίπτωση, ο δι¬ 
καιούχος υφίσταταιτις κυρώσεις που προβλέπονται στις 
κοινές υπουργικές αποφάσεις που καθορίζουν τα πιστω¬ 
τικά μέτρα σύμφωνα με την 1372/ΤΣΕΠ 32.2/3.10.89 Κοι¬ 
νή Απόφαση των Υπουργών Εθν. Οικονομίας, Οικονομι¬ 
κών και ΠΕ.ΧΩ.ΔΕ. για την επιστροφή των σεισμοδανείων. 

6. Εγκρίνουμε όπως, σε περίπτωση καθυστέρησης των 
εργασιών επισκευής σε διατηρητέα κτίρια οφειλόμενη σε 
λόγους ανεξάρτητους της θέλησηςτου ενδιαφερομένου, 
και που αφορούν αποκλειστικά στο χαρακτηρισμό τους 
ως διατηρητέων (πχ. διαφορές με την αρχαιολογία, 
Υπουργείο Πολιτισμού κλπ.), η οποία θα βεβαιώνεται με 
την προσκόμιση του σχετικού εγγράφου, η άδεια επι¬ 
σκευής του διατηρητέου κτίσματος ισχύει για 4 χρόνια 
από την οριστική άρση του κωλύματος, που θα αποδει- 
κνύεται με την προσκόμιση σχετικής βεβαίωσης από την 
αρμόδια Υπηρεσία. Ο δικαιούχος θα υποβάλει αίτηση με 
τα απαιτούμενα δικαιολογητικά στον Τ.Α.Σ. ή Γ.Α.Σ. προ¬ 
κειμένου να του χορηγηθεί η σχετική παράταση. 

7. α) Στις περιπτώσεις επικινδύνως ετοιμόρροπων κτι- 
σμάτων η «Έγκριση Δανείου Ανακατασκευής» στην ίδια 
θέση θα χορηγείται μετά τη διαπίστωση της κατεδάφισης 
του παλαιού κτίσματος από την αρμόδια Υπηρεσία. 

β) Στις περιπτώσεις κτισμάτων δομημένων από ευτελή 
υλικά ή ασύμφορων επισκευής η κατεδάφιση του πληγέ- 
ντος ακινήτου θα πραγματοποιείται σε χρονικό διάστημα 
όχι μεγαλύτερο των τεσσάρων (4) ετών από τη χορήγηση 
της α’ δόσης του δανείου και μετά από έλεγχο της αρμό¬ 
διας Υπηρεσίας με την προϋπόθεση ότι το δάνειο χρησι¬ 
μοποιείται για την ανακατασκευή ακινήτου στην ίδια θέση. 

8. Στις περιπτώσεις μεταφοράς του δανείου σε άλλη 
πληγείσα περιοχή ή θέση για ανακατασκευή ή αυτοστέ¬ 
γαση η έγκριση του δανείου θα χορηγείται μετά τη διαπί¬ 
στωση της κατεδάφισης του παλαιού κτίσματος από την 
αρμόδια Υπηρεσία αφού προηγουμένως υποβληθεί 
υπεύθυνη δήλωση του ιδιώτη μηχανικού ότι έχει κατεδα¬ 
φιστεί το πληγέν κτίσμα. 

9. Για τη χορήγηση της επόμενης δόσης δανείου επι¬ 
σκευής ή ανακατασκευής απαιτείται έλεγχος από την αρ¬ 
μόδια Υπηρεσία για τη διαπίστωση της εκτέλεσης των 
απαιτουμένων εργασιών, αφού προηγουμένως υποβλη¬ 
θεί τεχνική έκθεση του ιδιώτη μηχανικού με αναλυτική επι¬ 
μέτρηση και ποσοστό των εργασιών που έχουν ήδη εκτε- 
λεστεί. 

10. Καταργούμε τις με αρ. πρωτ. Υ.Α.Σ./οικ/5762/ 
ΤΠ32.1/12.6.2001 και Υ.Α.Σ./οικ/4925/ΤΠ31.2/12.10.99 
αποφάσεις του Υφυπουργού ΠΕ.ΧΩ.ΔΕ. που αφορούν 
στις προθεσμίες για ολοκλήρωση διαδικασιών δανειοδό¬ 
τησης προκειμένου για δάνεια επισκευής, ανακατασκευ- 
ής ή αυτοστέγασης και στη χορήγηση δόσεων δανείων 
επισκευής, ανακατασκευής και αυτοστέγασης. 


11. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




